(Prolog)
(Mali samuraj in Brezglavi prednik)
Pred desetimi stoletji in ero Poslušnosti
so se svobodni psi prosto klatili in označevali svoje ozemlje.
Da bi razširila svojo oblast,
je mačkoljubna dinastija Kobayashi napovedala vojno
in se s silo znesla nad neprevidnimi štirinožci.
Na predvečer popolnega uničenja psov
je bojevniški otrok, sočuten do stiske obleganih psov na psu,
izdal svoj rod, obglavil glavo klana Kobayashi
in zaprisegel svojemu meču z naslednjim bojnim haikujem.
Obračam hrbet
človeškemu rodu!
Ivje na šipi.
Kasneje je postal znan kot Mali samuraj iz legende. Naj počiva v miru.
Na koncu krvave pasje vojne
so premagani cucki postali nemočni domači ljubljenčki,
dresirani, podrejeni, zaničevani.
Toda preživeli so in se množili.
Vendar Kobayashijevi niso odpustili premaganemu sovražniku.
(Prepovedano za pse)
OPOMBA GLEDALCU:
Ljudje v tej zgodbi govorijo le svoj domači jezik,
(z občasnim prevodom dvojezičnega tolmača,
tujega študenta na izmenjavi ali elektronske naprave).
Ves lajež je podan v angleščini.
Otok psov
Japonsko otočje, 20 let v prihodnosti.
Plemeniti Kenji Kobayashi (6. mandat)
Nasičenost s psi je dosegla epidemično razsežnost.
Izbruh pasje mrzlice besni v mestu Megasaki.
Viharji okuženih bolh, glist, klopov in uši pestijo meščane.
Grozi, da bo pasja gripa prešla na drugo vrsto
in vstopila v skupino človeških bolezni.
Na izredni polnočni seji v Mestni hiši
župan Kobayashi iz pokrajine Uni
izda ukaze za izredne ukrepe o takojšnji karanteni:
izgonu in zapiranju vseh pasem, tako potepuških kot udomačenih.
Z uradnim odlokom je Otok smeti postal izgnanska kolonija.
IZŽENIMO VSE PSE.
Rešimo Megasaki v pokrajini Uni.
Otok psov.
Naš pravni sistem omogoča: LOČENA MNENJA.
Rešpekt.
Kandidat Znanstvene stranke: profesor WATANABE
Ni pošteno do psov.
Najljubša pot župana Kobayashija je kruta in neznanstvena.
Te odporne živali so nas tisoče let ljubile, nam služile in nas varovale.
Zdaj jih, v času največje stiske, spet zapuščamo?
Val protipesjanske histerije je ohromil našo moralno presojo.
Dajte mi pol leta in dal vam bom serum.
Le toliko mi manjka.
Pasja gripa bo izkoreninjena, mrzlica premagana.
Prenasičenost s psi bo skrčena na vzdržljivo raven,
in to brez množične kastracije!
Kaj se je zgodilo človekovemu najboljšemu prijatelju?
PREVAJALSKA KABINA - V ŽIVO
Množica zahteva takojšnjo ratifikacijo in odobritev županovega predloga.
Kot znak javne solidarnosti
župan Kobayashi pokliče pomočnika za neprijetne naloge, Majorja–Doma,
da izroči osebnega psa telesnega čuvaja županskega gospodinjstva,
Spotsa Kobayashija, Odboru za pasjo desaturacijo.
Spots bo prvi pes, uradno deportiran iz mesta.
DEKRET O OTOKU SMETI
Šest mesecev kasneje.
POZOR, HUDI PSI! IZKRCAVANJE PREPOVEDANO
Nomadski tropi nekoč udomačenih hišnih ljubljenčkov, bolnih in lačnih,
se klatijo po kanjonih smeti in umazanih globelih, iščoč ostanke.
Sto odstotkov jih je pozitivnih za bacil pasje gripe.
Simptomi: hujšanje, omotica,
narkolepsija, nespečnost in skrajno napadalno vedenje.
Tri četrtine jih kaže znake začetka pasje mrzlice:
visoko vročino, nizek tlak,
akutno čemernost in spazmodični izcedek iz nosu.
Izgnana pasja populacija je vse šibkejša, žalostna in jezna.
Obupana.
Počakajte. Preden napademo in se med sabo sceframo
kot trop blaznežev, odprimo vrečo in poglejmo, kaj je v njej.
Mogoče se sploh ne bo splačalo.
Kaj praviš? –Ne vem. –Mogoče.
Prav.
Pokvarjena sredica jabolka, razžrta bananina olupka,
plesniva riževa torta, suha kumara, konzerva ribjih kosti, jajčne lupine,
stari speštani gnili želodec, poln črvov … –Dobro, splača se.
Poberite se, da vas ne vidim več.
Ježeš, Igor. Mislim, da ti je odgriznil uhelj.
Teh smeti ne morem več prebavljati. –Enako. –Vzel si mi besedo z jezika.
Nekoč sem spal na vreči iz ovčje volne zraven električnega grelca.
To je moje ozemlje. Hišni pes sem.
Igral sem v 22 oglasih za pasjo hrano. Zdaj me niti na avdicijo ne bi vzeli.
Jaz sem bil glavna maskota neporažene šolske košarkarske ekipe.
Na psu sem. V depresiji. –Želim le, kar sem vedno imel:
uravnoteženo prehrano, redno nego in splošni pregled enkrat na leto.
Mislim, da se bom vdal. –Kaj, takoj? –Ta hip.
Na Otoku smeti ni prihodnosti.
Saj ste slišali govorice o Busterju? –Nisem prepričan. –Spomni me.
Kdo je Buster? –Moj brat iz drugega legla.
Kaj je z njim? –Samomor.
Obesil se je na lastni povodec. –Ojej.
Hočem svojega gospodarja.
Na bruhanje mi gre.
Videl sem mačke z več jajci, kot jih imate vi, psi.
Nehaj lizati rane!
Si lačen? Ubij kaj in se najej. Si bolan? Naspi se.
Te zebe? Izkoplji luknjo, zlezi vanjo in se zakoplji.
Nihče tukaj se ne bo vdal. Ne pozabite tega!
Ti si Rex! Ti si King!
Ti si Duke! Ti si Boss! Jaz sem Chief.
Mi smo trop srhljivih neuničljivih alfa psov.
Govorite kot gručica dresiranih ljubljenčkov.
Ne razumeš. Kako bi lahko? Ti si …
Kar povej. Potepuh sem, ja.
Kako ohranja čist kožuh? Na Otoku smeti ni šampona.
Ste slišali govorice o njej in Felixu? –Kaj se šušlja? –Felix? Ne.
Kaj je bilo z njima? –Parila sta se.
Kdo je že Felix? –Vse, ki so mi všeč, se ne gonijo.
Hej, tale avionček čudno leti. –Prav imaš. –Umiri se.
Dvigni se. –Krilo mu bo odpadlo.
Au!
Prvi del: 'Mali pilot'.
Majhen je. Ni dosti mesa na njem. –Je mrtev?
Izgleda že tako. –Imam vprašanje. Ga bomo pojedli ali rešili?
Ne vem še. –Nihče ne bo pojedel malega pilota.
Niti njegovega trupla. Psi ne žrejo gospodarjev.
Nisi vodja. Vsi smo. Glasujmo.
Kdo je za to, da ne pojemo malega pilota, naj reče 'hov'.
Hov. –Ne.
Lepo po vrsti. Odprimo čelado, da lahko diha (če je živ),
potem poskusimo izpuliti zlomljeno ročico iz glave (če ga ne ubije).
Se sliši prav? –Ja, v redu je.
Spots! Spots! Spots!
Doumeli smo. Iščeš svojega izgubljenega psa Spotsa.
Ga kdo pozna? –Ne.
Av.
Na vprašanja o domnevnem izginotju njegovega varovanca Atarija
župan Kobayashi nima komentarjev
in prosi poročevalce, naj spoštujejo zasebnost županskega gospodinjstva.
12-letnega Atarija so nazadnje videli včeraj zjutraj
v majhnem letalu na stezi megasakijskega letališča.
24 ur kasneje.
Grizem.
Oprosti. Ne zmeni se za tega psa. Pasjo mrzlico ima.
Prosim, pojdi z nami.
Nisem ga srečal, a pozanimal se bom. Baje ima veliko prijateljev.
Pravijo, da je prijazen. Seveda, ti veš najbolje.
Še malo naprej, levo.
Kot sem rekel, zdi se, da je izjemno prijetna žival.
Žal, nihče ni znal odpreti njegove kletke.
Tri leta prej.
Edini preživeli v hudi nesreči vlaka prejšnji teden,
deček Atari, se je davi zbudil iz globoke kome
in izvedel za smrt svojih staršev
in namero daljnega strica, župana Kobayashija,
da ga posvoji kot varovanca županskega gospodinjstva.
Po odpustu iz bolnišnice
bo Atari, ki je izgubil desno ledvico, in utrpel številne zlome,
živel v osamljenih prostorih v Opečnati vili,
kjer ga bodo v samoti poučevali zasebni učitelji.
Atariju je zaradi zaščite dodeljen tudi varnostnik,
izurjeni pes-telesni čuvaj, ki se imenuje Spots Kobayashi.
Ti si moj novi gospodar. Ime mi je Spots. V tvoji službi sem.
Trajno bom ščitil tvoje dobro počutje in varnost.
Z drugimi besedami, jaz sem tvoj pes.
Pes telesni čuvaj! Ne ljubljenček!
Slišim te, gospodar Atari.
Slišim te, slišim te, slišim te.
(Konec SPOMINA)
O, ne.
Potrebuješ ključ.
(Univerza Megasaki, raziskovalni laboratorij za pasjo gripo)
TESTNA ENOTA
(Pasja gripa: OZDRAVLJENA)
(Pasja mrzlica: OZDRAVLJIVA)
(Redukcija legla: 72 %)
ČRNA SKRINJICA
MESTNA POSEBNA DELOVNA SKUPINA (Oddelek lovcev na pse)
Kje si to dobil? –Kaj? Od nekdaj jo imam.
Ukradel sem jo z okostnjaka. –O, ne.
Hej! Umrl je napačen pes!
Napačen pes je umrl!
Napačen … Umrl je napačen pes. To ni Spots.
Kdo je to?
Ne voham ga.
IZVRŠNI UKAZ: Vsi psi ostajajo na Otoku smeti.
(Strogo zaupno) (Pasja nasičenost – krizna strategija)
Robotika Kobayashi (Vojaški napad ljubljenčkov)
MESTNA DELOVNA SKUPINA
To je nasilje nad otrokom. Chief, boril si se z robotskim psom. –Kaj?
King, Duke, Boss? Napadite tri lovce. Jaz bom varoval malega pilota.
Na moj ukaz. Pripravljeni? –Ne bom se boril s tem robotom!
Jaz sem proti malemu pilotu. Ne verjamem v gospodarje.
Najboljši si na smetišču. Vsi to vemo. Rad se boriš.
Glasujmo? –Kdor je za Chiefov boj z robotom, naj reče 'hov'.
Hov. –Av. –Dajmo jih!
STATUS - PRIPRAVLJEN OMOGOČI
NAROČNI PES TRIK
Mojega varovanca Atarija je proti njegovi volji ugrabil
trop neposlušnih, kužnih živali.
Nemudoma bo rešen, vrnjen v varno okolje
in v hišnem priporu za vsa otroška leta.
Pet pasjih ugrabiteljev so identificirali
z naprednim programom za prepoznavanje Zob-in-Rep.
Ujeti bodo in nasilno uničeni.
Tudi Chief mora na pregled. Zgleda slabše kot kdor koli.
Ko bi vsaj nekdo znal njegov jezik.
Sedi! –To sem razumel. Sedi.
Sedi!
Chief, sedi! –Jaz ne sedim.
Neposlušen si. Sedi!
Ne.
Na tvojem mestu tega ne bi pila.
Polno je strupenih kemikalij. –Kako veš?
Moja svakinja ga je pila in ji je počrnel jezik.
Ti si Felixova samica.
Kako, prosim? –Parila si se s Felixom, če sem prav slišal.
Ne tiče se te. –Ne. Ne trdim, da se je to res zgodilo.
Samo pravim, da sem te prepoznal iz govoric.
Poslovila se bom. –Počakaj. Ne.
Počakaj. Začniva znova. Koga briga Felix?
Jaz sem Chief. Tako mi je ime.
A, tako. –Predstavil sem se. Kdo si pa ti?
Mislila sem, da veš vse o meni. –Ničesar ne vem.
Moral bi držati gobec. To so samo govorice.
Kakor koli, ti si Nutmeg.
Navsezadnje me le poznaš. –Navsezadnje? Ja.
Si razstavna psica, Nutmeg?
Vzrejena sem bila kot razstavni pes. Negovali so me za to.
Ni bila moja izbira. To ni moja identiteta.
Ozri se okoli sebe. Kaj mi to zdaj pomaga?
Torej ja.
Torej ja, nekoč sem bila.
Se ti lahko pridružim?
Napadli so te. –Nič novega. Morala bi videti drugega psa.
Mislim, da je bil iz nerjavečega jekla. Nisem mogel zasaditi zob vanj.
Kdo je mali pilot? Kaj počne? Zakaj ga lovijo?
Nihče ne ve.
Potepuh si, kajne? –Ja, potepuh sem.
Mar nismo vsi? Mislim, ko upoštevaš vse.
Si izurjena? Za tekmovanje. –Bila sem razstavna psica.
Torej poznaš nekaj trikov. –Nekaj.
Mi pokažeš enega? –Morda, ko te bolje spoznam.
Pošteno.
Mimogrede, ni res. O meni in Felixu. Da boš vedel.
Ne bi spravila kužkov na ta svet.
Ne verjamem v gospodarje. To je proti mojim načelom.
A to ni kraj za psico, kot si ti.
Ti nekam pripadaš. Imaš papirje.
Odrasla sem, dragec. Ni ti treba skrbeti zame.
Lahko noč.
Upam, da se bova še videla.
Tole je eden. –Kaj?
Vrtela naj bi kroglo nad glavo, a ta del si boš moral zamisliti.
Lahko si predstavljam.
Boš pomagal malemu pilotu?
Čemu pa? –Ker je 12 let star deček.
Psi jih obožujejo.
Spots, kdor koli že je, je lahko živ ali pa mrtev,
nekaj pa je gotovo. Tukaj ga ni.
Ni v pasji skupnosti.
Verjetno je še 500 japonskih hektarjev neoznačene puščave,
samo na Otoku smeti. Kje bomo začeli?
Tu je tudi vprašanje duševnega zdravja.
Mogoče zaradi ročice propelerja v glavi, ne vem, nisem zdravnik,
a po mojem malemu pilotu manjka kolesce v glavi.
To so argumenti proti. Ste slišali govorice o malem pilotu?
Katere? –Kobayashi je njegov daljni stric. Županov varovanec je.
Kaj? –Au!
Vseeno, pretehtajmo za.
Fant je priletel povsem sam in strmoglavil na ta otok
z enim samim ciljem: da bi našel svojega psa.
Kolikor vem, tega ni storil niti en gospodar.
Pozabili so na nas.
Predlagam, da začnemo jutri ob zori.
Prečkali bomo Sredince. Našli bomo vlačilec za Sipino.
Šli bomo k Jupitru in Oraklju. Vedela bosta, kaj narediti.
Glasujmo. Kdor je za, naj reče 'hov'.
Hov. –Ne. –Kdo je rekel ne?
On. –Jaz.
Zaradi pamža nas bodo vse uspavali. Evtanazirali.
Psa ne bomo našli, a se bomo trudili, pa če umremo.
Ni slabo. Itak si preglasovan.
ŠOLSKI ČASOPIS
(Dnevni manifest PRIPELJITE JIH NAZAJ!)
Kandidat znanstvene stranke prof. Watanabe
je od danes v hišnem priporu v gori Toho Ryokan,
ker je sinoči ostro napadel
pasjo politiko Kobayashijeve administracije.
(TEHNIČNE TEŽAVE)
VOLITE WATANABEJA
Tuja študentka na izmenjavi, Walkerjeva.
Hvala, urednik Hiroshi.
Poznate me. Govorim odkrito, kar včasih razburi javnost.
Odpustite mi odkritost. Župan Kobayashi je lopov. Sovražim ga.
Zdaj je kongres razdeljen v vročem volilnem letu.
Psi umirajo na bednem otoku.
Naivnim gospodarjem so oprali možgane.
Kandidat Znanstvene stranke je neprostovoljno zaprt
brez možnosti pravnega posveta.
Nekdo nekaj naklepa.
Imate teorijo zarote?
Slutnjo imam.
Ne znam napisati slutnja.
Pojasnila bom.
Menim, da je propaganda Mestne hiše
namerno zanetila iracionalni, protipasji strah
in zatrla medicinsko dokazano zdravljenje pasje gripe,
da bi promovirala tajno kampanjo
in državo obrnila proti nedolžnim hišnim ljubljenčkom.
Tako. Povedala sem.
Lahko to dokažete?
HEKERJEV KOTIČEK
Ne vem. Po pravici povedano, ne vem.
Drugi del: 'Iskanje Spotsa'.
Sredinca Otoka smeti se vijejo in vijugajo gorvodno,
prepletena s cikcakastimi cevovodi in zarjavelimi viadukti.
Ruševine zgrešenega komunalnega kompleksa, ki ga je odplaknil cunami.
Kršje opuščene elektrarne, ki jo je porušil potres.
Ostanki puščavske industrijske posesti, uničene v izbruhu vulkana.
Stari atletski klub Otoka smeti, brez članov in že zdavnaj pozabljen.
Vprašanje imam. Kaj najraje jeste?
Dvojno porcijo hrane Doggy–Chop iz pločevinke,
pomešano v skledi z zdrobljenimi krekerji in vitamini.
King jo je oglaševal. On je Doggy–Chopov pes.
Nekoč sem bil. –Je bil to tvoj dnevni obrok?
Ne vedno. Gospodar je bil učitelj. Nismo bili bogati. Pa ti?
Kotlet s kostjo, opečen, s soljo in poprom.
To je bila vsako leto moja rojstnodnevna večerja.
Moja je vroča klobasa yakitori.
Prodajalec mi jo je vedno prihranil, ko smo šli na tekme.
Duke? –Sladoled z zelenim čajem.
Gospodarica je bila sladkosneda. To sem podedoval po njej.
Ste slišali govorice o Doggy–Chopu? –Spomni nas. –Katere govorice?
Propadli so. –O, ne. –Doggy–Chop je propadel?
Kaj pa ti najraje ješ, Chief?
Jaz? Vseeno mi je. Smeti, odpadke, ostanke, pomije.
Vajen sem ostankov.
Seveda pa nisem bil vedno potepuh.
Počakaj. Kaj praviš? –Nisem bil vedno potepuh.
Res? Od kdaj pa si? –Povej nam.
Vse življenje so me lovili konjederci. Ni me lahko prijeti.
V dosjeju imam le tri prijetja, ko sem dejansko šel v zavetišče.
Dvakrat sem pobegnil po 24 urah, ampak tretjič
so me posvojili, preden sem utegnil izkopati tunel za pobeg.
Družina je bila velika. Pet otrok in dva psa.
Stlačili so me v karavana in me odpeljali nekam bogu za hrbtom.
Trava, drevesa, bazen. Risanke po televiziji.
Nekega jutra teden dni kasneje me je najmlajši pobček Toshiro
zbudil ob 6.15, z lesketajočimi očmi, buden,
in me hotel crkljati.
Ni mislil nič hudega, le prijazen je bil.
Tako močno sem ga ugriznil, da sem mu skoraj odtrgal roko.
Kri je bila po vsej kuhinji. Odpeljali so ga na urgenco,
mene pa so zaklenili v lopo brez luči.
Imel sem čas za razmislek.
Kaj je bilo? Zakaj sem to storil?
Še dandanes ne vem. Najbrž me je prestrašil.
Grizem.
Tisto noč mi je starka, najbrž babica, prinesla skledo domačega hibachi čilija.
Domišljam si, da ga je skuhala prav zame. A kdo ve?
Mogoče so bili zgolj ostanki. Klopa imaš.
Skratka, to je moja najljubša jed vseh časov.
Starka je skuhala odličen čili. –Kaj je bilo potem?
Do jutra sem izkopal pot za pobeg, skočil na smetarski tovornjak
in prištopal nazaj v Megasaki. Vedno sem bil ulični pes, priznam.
Nekdo nas zalezuje.
SIMUL - PREVOD
Kot veste, sovražimo pse.
Predsedujoči Fujimoto-san, predsednik farmacije Kobayashi,
tajno ste izpustili mega količine okuženih bolh
in okuženih ličink klopov v središče metropole
ter povzročili izbruh živalskih bolezni brez primere.
Hvala. General Yanatachi-san, poveljnik posebnih enot.
Nadzorovali ste deportacijo več kot 750.000 zaprtih živali
v za bivanje skoraj nemogoč otoški odpadni center.
Bravo. Nadzornik Kitano-san, direktor Kobayashi Robotike.
Razvili ste najobetavnejšo umetno obliko življenja
v zgodovini korporativne tehnologije in močno novo orožje obenem.
Odlično. Yakuza Nakamura-san, šef tolpe stisnjena pest.
Odstranili ste propesjansko opozicijo s pomočjo podkupovanj,
izsiljevanja, zastraševanja in nasilja. Moje čestitke.
Možgani so oprani. Kolesje je podmazano.
Strah je okrepljen. Pripravljeni smo za zadnjo fazo teorije zarote;
trajni konec krize pasje zasičenosti.
(DOBRODOŠLI, PSI)
(Začasni kamp za razseljene pse na Otoku smeti)
Menimo, da smo dobili obstojen vzorec DNK
s tega kosa poškodovane letalske opreme.
Takoj bomo preverili, če želite gledati.
K HEKER ODDELEK LOVCEV NA PSE
PODATKI O LETU ČRNA SKRINJICA
Pozivamo vse ljubitelje psov, da poslušajo ta prenos:
Klic v sili! Klic v sili!
Nenačrtovani Junior Turbo v hudih težavah nad reko Sapporo.
Okvara motorja in odtrgano levo krilo.
Poskusil bom zasilno pristati na obali Otoka smeti.
Prosim, upoštevajte naslednje:
mojemu varnostniku psu telesnemu čuvaju Spotsu Kobayashiju, če je še živ,
zapuščam vse svoje imetje.
Če je šel Spots pred mano v naslednje življenje,
zahtevam da vse, vključno z mojimi kostmi in Spotsovim kadavrom,
sežgete v krematoriju in najin pepel raztrosite na vse štiri strani neba.
To ne bo povečalo onesnaženosti v tem žalostnem svetu.
Če preživim, prezrite to sporočilo. Šel sem iskat svojega psa.
Mladi gospodarji Megasakija, združite se!
Terpentinovka. Hladi glavo in greje pasje kosti.
Nocoj bi lahko snežilo. –Res? Najlepša hvala.
Za tiste, ki jih zadeva.
Ona vidi prihodnost. –Ne.
Razume TV.
Iščeš psa Spotsa.
Ničti pes. –Ničti pes.
Kot veš, je večina psov na tem otoku
prišla iz človeških domov z udomačenim poreklom.
Vendar je manjša populacija divjih, prvobitnih psov
brskala po metropolitanskih smetiščih skoraj desetletje.
Grafiti na tem zidu prikazujejo zgodbo.
Rojeni so bili v ujetništvu na obrobjih najbolj oddaljenih delov otoka.
Prenašali so grozno trpljenje in krutost bivših gospodarjev.
Na predvečer Božjega dejanja so končno zbežali
v kruto in obupno svobodo.
Nekateri pravijo, da so kasneje izumrli, sestradani in zavrženi.
Drugi trdijo, da so odplavali na kopno. Malo verjetno.
Predaleč za pasje plavanje.
Nekateri pravijo, da so še vedno tu, v oddaljenih kožicah za Sredincema.
Poznava psa, ki ga iščeš. Pojavil se je v Orakljinih vizijah.
Prerokba pravi:
Spots (če je živ) morda živi celo zdaj kot ujetnik,
ugrabljen v družbo teh divjih psov.
Orakelj, kaj misliš?
Kaj?
Nadaljujte potovanje. Verujte v svoje poslanstvo.
Naj vas spremlja sreča.
Ste slišali govorice? O teh prvobitnih psih?
Spomni me. –Kakšne govorice?
Kanibali so. –Praviš, da nas bodo hoteli požreti?
Saj so kanibali.
(Wasabi strup)
ZA DOSTAVO:
Prof. Watanabeju (hotelskemu gostu v hišnem arestu) gora Toho Ryokan
(Včeraj. Polnoč)
(Kandidat Znanstvene stranke se je zastrupil!)
(LOV NA DEČKA SE NADALJUJE …)
Prizorišče samomora: NE VSTOPAJ
Nadaljnja raziskava PREPOVEDANA
Bližamo se koncu starega Otoka smeti.
Na zahodu: reka Sapporo in mesto Megasaki.
Na vzhodu: odprto morje.
Na severu: dolgi, krušljivi nasip nad škodljivim blatnim močvirjem
vodi do radioaktivnega odlagališča strupenih kemičnih odpadkov.
To je naš cilj. –Super. –Pripravite se za skok.
Atari, z zobmi te bom zvlekel čez rob, saj ne razumeš načrta.
Potem gremo peš. Naslednja faza … Kam so šli?
Kaj počnejo tam? Kako se je to zgodilo? Kaj je s to napravo?
Če se ločimo (in smo se res), se dobimo na nasipu!
Nisi naš vodja! –Kaj?
Nisi vodja! Vsi smo! Glasujmo!
Kdor je za moj načrt, da se dobimo na nasipu …
(Drobljenje, stiskanje in sežiganje)
(Eno uro kasneje)
PARK KOBAYASHI (SANITACIJA)
Pojdiva.
(Moraš biti takole visok)
Ne, ne moreš na tobogan pagodo. Pod varnostno omejitvijo si. Greva.
Imamo zasilni načrt, čeprav še nismo glasovali in ga sprejeli.
Dobimo se na nasipu do oddaljenih kožic in poiščemo tvojega psa.
Morda so vsi drugi zdrobljeni, stisnjeni in sežgani,
a midva bova prišla tja. Greva.
Nikar.
Ponavljam:
Nikar.
Nisem tvoj kuža. Nikoli mi nisi bil všeč.
Vseeno mi je zate. Ne bom te čakal. Grizem.
Pa srečno.
VOŽNJA! (Tobogan pagoda)
Cepci. Pridi sem. Naredi to, naredi ono.
Naši gospodarji. Počel bom, kar hočem …
Če bi tole delovalo, kot je treba, bi bili že mrtvi.
(MALI SAMURAJ)
Ne zahtevaj, da prinesem palico.
Prinesi!
Pravim ti, da nisem prinašalec.
Prinesi!
Tega ne počnem, ker si mi ukazal,
ampak zato, ker se mi smiliš.
Priden.
(Strižnik, tonik za dlako, milo proti bolham, pasja krtača)
(Prvo kopanje potepuškega psa)
Kje si dobil tega psa? Zgleda kot jaz z rožnatim nosom.
Izhajam iz legla devetih psov, ampak sestre so utopili.
Nismo redka pasma. Kratkodlaki, pikasti športno-lovski mešanci.
Zbegan sem. Čuden občutek imam v trebuhu.
(Za Spotsa)
Piškot.
Ne morem sprejeti. To je za tvojega psa.
Še nikoli mi niso ponudili pasjega krekerja.
Ne vem, kakšnega okusa so. Prav, pokusil ga bom.
Hrustljav. Slan.
Baje čisti zobe.
To je moja nova najljubša hrana.
Hvala.
(Županov varovanec se bori za pse?)
(Petdelni članek tuje študentke na izmenjavi, Tracy Walker)
(Ugrabitelji / Rešitelji)
Nocoj je mrzlo.
Našla ga bova. Kjer koli je, (če je živ), našla bova tvojega psa.
Dom gostiteljske družine Kikuchiyo Stari Megasaki (22.45)
Župan Kobayashi, izvoljeni vodja Megasakija.
Že 150 let vi in vaši predniki, znani kot dinastija Kobayashi,
povorka psomrznih nasilnežev, marionet, prestopnikov,
izdajate in zavajate prebivalce pokrajine Uni.
Jezite me!
Profesor Watanabe, kandidat Znanstvene stranke, pokojni.
Wasabi v vaši krvi je vseboval 10-krat večjo količino strupa
od maksimalnega odmerka, ki bi ustavil kitovo srce.
Zakaj ste to naredili?
Atari Kobayashi, posvojeni varovanec županskega gospodinjstva.
Junaško si ugrabil letalo Junior Turbo–Prop XJ750
in odletel na otok …
Atari. Kot sem rekla, junaško si
ukradel avionček zaradi svojega psa in …
Izgubila sem nit.
Šment!
Zatreskana sem vate.
Tretji del: 'snidenje'.
(NASIP DO ODDALJENIH OBNOHTNIH KOŽIC)
Rex! King! Duke! Boss! Prišli ste!
Kaj se ti je zgodilo? –Okopal sem se.
Milo ima? –Samo majčkeno. –Preveč si puhast.
Igrala sva se prinašanje. –S palico?
S kosom gumijaste cevi. –Si mu jo prinesel?
Ja. Priden fant je.
ZOB–IN–REP NAPREDNI PROGRAM ZA PREPOZNAVANJE
Ne govori mi tega!
Jaz sem te nagovarjal, da mu boš zvest.
Nehaj! To je snidenje. Kam pelje ta voz za odpadke?
Misliš, da smo vožnjo rezervirali v agenciji?
Borili smo se za življenje v hitrem procesorju smeti,
medtem ko si se ti kopal in krtačil. –Skočite. –Kam?
Sem? –Kdaj? –Zdaj. –Zakaj?
Kaj? –Glasujmo. Kdor je za skok …
(Konec proge)
Kdo je to?
Ne voham ga.
(UJEMANJE)
(1 minuta in 45 sekund kasneje)
MESTNA DELOVNA SKUPINA
ZAMAŠITEV
Oglasi se. Gospodič Atari, me slišiš?
Ta pes je resničen.
(SPOMIN: 'Tajni zob')
Čemu služi ta reč v tvojem ušesu? Si naglušen? –Ne smem biti.
Psi telesni čuvaji morajo imeti odličen sluh.
Ne, prek slušalke prejemam ukaze, navodila in tako naprej.
Zaradi svojega položaja v županskem gospodinjstvu
prejemam določene občutljive informacije.
Hočeš reči, da ti nekdo zdaj govori?
Doseg je le kakšnih 23 m, zato …
Baterija je najbrž prazna. –Vprašanje imam.
Koliko zasluži župan? –Ne smem povedati. Zaupno je.
Itak nisem pes županovega računovodje.
Butterscotch je. Predvčerajšnjim jo je zdrobilo v stiskalnici za steklo.
Ne, moje dolžnosti so vezane izključno na varovanje Atarija.
Ne bi smel biti njegov prijatelj, a ga imam zelo rad. Osebna zadeva.
To sem rekel samo zato, ker bomo tu verjetno umrli
in ga ne bom nikoli več videl.
Smola. Pa srečno in pazi se kanibalskih psov.
Kaj? –Kaj?
Česa naj se pazim? –Kanibalskih psov.
To so psi, ki jedo pse. –Začni znova in ponovi.
Veš, kaj? Ne skrbi.
Slišal sem, da so na tem območju divji, prvobitni kanibalski psi,
ampak ne skrbi, saj si v zelo varovani celici.
Verjetno si varnejši od mene.
Razen žeje in lakote.
Celica ima posebno varnostno ključavnico. Ne boš je odprl.
(Nevlomljivo)
(Kobayashijev obrat za preizkuse na psih) (zaprt)
Me boš zdaj pojedel? –Kaj si rekel?
Me boš pojedel? Slišal sem, da si kanibalski pes.
Naj te opozorim. Branil se bom z vsemi razpoložljivimi sredstvi.
(Vojaška zaloga)
Kdo ti je povedal to umazano laž?
H kanibalizmu smo se zatekli ob eni priložnosti
pred mnogimi meseci. Preživetveni nagon v obupu.
Požrli smo enega samega psa.
Ime mu je bilo Fuzzball. Bil je vodja tropa.
Zaradi lakote je bil že v komi.
Odrešili smo ga …
Muk in …
In ga …
Pojedli.
Brez te hrane bi poginili v enem tednu.
Umirali smo. Nas obsojaš zaradi tega?
Sramuj se! Sem smo te pripeljali le zato, da bi ti pomagali.
Imamo univerzalni ključ. Odpri njegovo kletko.
Fuzzball je bil njegov najboljši prijatelj.
Ojej. Užalil sem ga. Iskreno mi je žal. Nisem vedel.
Kje smo? Koliko časa si že tukaj?
Vidim, da so grdo ravnali s tabo.
Si dobro?
Ime mi je Spots. Spots Kobayashi.
Kako ti lahko pomagam?
(Konec SPOMINA)
Gospodar Atari-san, me slišiš? Me slišiš, gospodar Atari?
Spots? –Tukaj nisi varen. Ne bi smel priti pome!
V teh okoliščinah te ne morem učinkovito zaščititi.
Spots!
Prihajam.
V napad!
Za mano!
Kdor je za to, da Chiefa vržemo iz tropa
in nikoli več ne spregovorimo z njim, naj reče 'hov'. –Hov!
Kako to dosežeš? –Tajni zob. Vojaška zaloga.
To bi lahko naredil še 37-krat, toda ne bi mogel žvečiti mesa.
Domnevam, da si ti Spots. Iščemo te.
Gospodar Atari-san, ob prevzemu dolžnosti
uradnega psa telesnega čuvaja županskega gospodinjstva sem prisegel!
Nikoli me ne bi mogli prepričati, da prelomim zaobljubo!
Vedno ti bom zvest kot edinemu brezpogojnemu gospodarju.
Razmere so se drastično spremenile zame in za vse pse v Megasakiju.
Imam nove obveznosti, ki jih nisem predvidel.
Postal sem vodja klana izobčencev, ki so odvisni od mene.
In tudi oče bom postal!
Z globoko žalostjo in ponižnostjo prosim, da me osvobodite dolžnosti,
in to takoj. –Ti pesjan!
Če se ne utopimo, te bom sam zadavil.
Briga me, koliko eksplozivnih zob boš izpljuval vame.
Se ti sploh sanja, kaj je mali pilot pretrpel, da te je rešil?
Kako si upaš?
Potepuh si. –Ja. Pa kaj?
Kako ti je ime? –Koga briga!
Iz osrednjega Megasakija si, po naglasu vem.
Kratkodlaki pikasti športno-lovski mešanec.
Rodil si se v kanalu
na praznik bambusovih vršičkov pred šestimi leti. –Me poznaš?
Ne vem.
Tvoj pet minut starejši brat sem. Dolgo se nisva videla, Chief.
Sem bil spaček v leglu?
Nisi več.
Varnostni posnetek potrjuje prvotna poročila
o smrti županskega varovanca Atarija Kobayashija
in njegovih petih pasjih ugrabiteljev popoldne
v kanalu za odplake na pragu Oddaljenih obnohtnih kožic.
Izjava Major–Doma, v živo iz Opečnate vile:
Življenje obetavne mlade sirote je predčasno ugasnilo.
To je najhujša mora daljnega strica.
Župan Kobayashi prosi za vaše molitve, sožalje
in podporo marljivim pripadnikom posebne enote lovcev na pse.
Čestitamo vam za pogum in posvečenost
stalnemu kaznovanju porednih psov.
NE PSOM - BREZ PSOV PROTI PSOM
Pred izbruhom vulkana in popotresnega cunamija,
ki sta uničila obrat, je bilo tukaj zaprtih več kot 250 živali,
na katerih so opravljali poskuse proti njihovi volji.
Nekateri od teh psov imajo brazgotine od raziskav in zlorab.
Precej opazne so.
Moja samica Peppermint. Breja je. Najino prvo leglo.
Rok je imela prejšnji teden.
No, preživeli psi so se naučili … –Kaj ima tamle?
Piškot. Piškot. Piškot.
Pasji krekerji. Slišal sem, da jih ne izdelujejo več.
Ste slišali govorice o farmaciji Kobayashi?
Ne. –Kakšne govorice? –Iznašli so pasjo gripo.
Ne. –Seveda.
Logično. –Kje pobiraš vse te govorice?
Kdo ti jih pove? –Ne vem. Kdor koli.
Psi govorijo, jaz poslušam. Od nekdaj. Obožujem čenče.
Spots! Črna sova ima sporočilo.
Prišla je od daleč na otok. Daj ji kozarec odplake, Chico.
Ja. Razumemo. Prinaša novice z metropolitanskega odpada.
Metropolitan … –Tišina, prosim.
Poslušamo, sova. Povej sporočilo.
(12 ur prej)
Zastrupil nas bo. Volilni večer:
Takoj ko bo župan Kobayashi znova ustoličen,
bo izdal ukaz in postopek uničenja se bo začel.
Orakelj je v vizijah videla načrt.
Če bom na volilni večer znova izvoljen,
obljubim dokončni in trajni konec pasje krize.
Vsak ljubljenček na Otoku smeti bo umrl.
Morda je že prepozno, a če vam črna sova pravočasno prinese sporočilo,
NEVARNOST PLIN ZA EVTANAZIJO PSOV
pojdite v Megasaki. Poiščite naše gospodarje.
Obrnite se na ljudi. Ustavite župana. Rešite nas.
Nocoj bomo prečkali reko. Takoj začnite priprave.
Srečal boš psico Nutmeg.
Sporoči ji od Chiefa: Vidiva se v Megasakiju.
GIMNAZIJSKI DRAMSKI KLUB MALI SAMURAJ
(V SPOMIN ATARIJA KOBAYASHIJA, POKOJNEGA VAROVANCA ŽUPANSKEGA GOSPODINJSTVA)
(NAJ POČIVA V MIRU)
Prekrasna noč.
Peppermint koti.
Sedi k meni.
V redu je.
Gospodar Atari, sprejmeš mojega brata Chiefa
za svojega novega psa telesnega čuvaja v zasebno službo
kot bivši varovanec županskega gospodinjstva?
Chief, sprejmeš Atarija za neposrednega gospodarja,
da mu boš služil in ga varoval pogumno, zvesto in vdano?
Zmogel bom. –Dobro.
(Megasaki) (Otok smeti)
Čokoladno mleko, mrzlo.
Tracy Walker, gimnazija Megasaki, Dnevni manifest.
Ste bivša asistentka profesorja Watanabeja, Yoko-ono-san?
Jo imam?
Prepozno.
Jo imam? –Prepozno.
Nikomur ni mar.
Imam zgodbo? Ja ali ne? Uradno!
Žal mi je za vašo izgubo, a obe veva, da ni bil samomor.
Dokazati moram svojo teorijo zarote!
Ben je mrtev. Na Otoku smeti ni prihodnosti.
Spodletelo mi je.
Zberite se in ukrepajte kot znanstvenica!
Profesor Watanabe se nikoli ne bi vdal.
Je to serum?
Zdravilo za pasjo gripo in pasjo mrzlico?
Konec pasje krize? –Zadnji odmerek.
Tracy. Previdna bodi.
Četrti del: 'Atarijeva svetilka'.
Ni pošteno!
Do psov!
Ni pošteno! –Do psov! –Ni pošteno! –Do psov!
ATARI ŽIVI!
V Megasakiju ne bo mesta za pasjo gripo!
V pokrajini Uni nikoli ne bo prostora za pasjo mrzlico.
Napočil je čas, da nasilne, zastrašujoče,
nezdrave poredne pse z Otoka smeti humano uspavamo.
Za njihovo dobro in naše.
General Yamatachi? Pripeljite nadomestnega ljubljenčka.
Sedi!
Dobili smo izid! Pričakujemo seštevek glasov volilnega večera.
DINASTIJA KOBAYASHI: 98.6% ZNANSTVENA STRANKA (POKOJNA): 1.3%
Ta lopov! Spet je ukradel volitve. Pojdimo!
Zmaga na vnovičnih volitvah je prevara. Zahtevamo ponovno štetje!
Rešpekt.
Župan dovoli propesjanskim študentom protestnikom,
da izrazijo svoja odklonilna prepričanja!
Župan Kobayashi ima pasjo kri na rokah! In vsi vi!
Atari je bil junak. Prof. Watanabe je bil umorjen.
Serum deluje!
Župan je lopov. Sovražim ga.
To majhno manjšino ljubiteljev psov so poslale tuje interesne skupine,
da bi podžgale nered in anarhijo.
Zato preklicujem vizum tuje študentke na izmenjavi, Walkerjeve.
Izključena bo s predavanj, študijske točke ji bodo odvzete
in z naslednjim direktnim letom bo deportirana nazaj v Cincinnati.
VOZOVNICA
Župan Kobayashi je poslal Majorja–Doma po rdeči gumb.
WASABI–STRUP
Nutmeg!
Pišuka! Čutim, da so moja pljuča čista.
Ravnotežje je uravnoteženo.
Moj vid je oster prvič po več mesecih.
Izvrsten serum!
Gospodar Atari, o katerega smrti so nenatančno poročali,
bo prebral izjavo Generalni skupščini.
Potem se bo umaknil iz debate in ne bo odgovarjal na vprašanja.
Dragi urednik Dnevnega manifesta gimnazije Megasaki!
V nizu prvovrstnih člankov vaše privlačne pripravnice
ste osvetlili krivico, ki se je zgodila
v času Kobayashijeve administracije.
Zadnje tedne sem večino časa potoval v družbi prijaznih živali,
ki jih župan imenuje 'poredni psi'.
To so najboljša živa bitja, kar sem jih spoznal v svojih ducat letih.
Vašim bralcem, meščanom Megasakija, sporočam:
Življenjski cikel vedno sloni na finem ravnovesju.
Kdo smo in kakšni želimo biti?
Kdo smo?
Napisal sem haiku, ki izraža moja čustva do trpečih psov na Otoku smeti.
Govori tudi o naravi, ljubezni, prijateljstvu, večnosti in črni sovi.
Naslov je Atarijeva svetilka.
(Kaj se je zgodilo?)
(Človekovemu najboljšemu prijatelju.)
(Padli pomladni cvet.)
Rekel je haiku.
Kasneje vam povem.
To pesem posvečam daljnemu stricu, županu Kobayashiju,
ki me je sprejel, ko sem bil sam potepuški pes brez doma.
Urednik Hiroshi, podaljšajte mojo naročnino za eno leto.
Prilagam ček za 1000 jenov.
Podpisan Atari Kobayashi, nekdanji varovanec županskega gospodinjstva.
Ni pošteno do dečka.
Ni pošteno do psov.
Pravi: 'Nimam časti.'
(ODLOK O OTOKU SMETI)
Ti bogca! Župan je uradno odštempljal odlok o Otoku smeti!
Ne šalim se!
STATUS - NAROČNI PES OMOGOČEN
Major–Domo obtožuje župana, da je prelomil volilne obljube!
Besen je!
Stepla se bosta!
Pljuni ga z zobom! –Ne dobim čistega strela.
Preveč nedolžnih protestnikov. –Takoj se vrnem.
NAPAD
Bežite! Bežite!
Bežite!
ODPOVED SISTEMA NAPAKA
GOSPODJE
(VDOR USPEŠEN)
Operacija možganov: POTEKA
Operacija možganov: KONČANA
Operacija možganov je uspela,
vendar je leva ledvica odpovedala zaradi stresa.
Kaj pa desna?
Izgubil jo je v trčenju vlaka pred tremi leti.
Vzemite mojo levo ledvico
in jo dajte Atariju.
Presaditev ledvice: POTEKA
(BEDENJE OB SVEČAH za Atarija in Spotsa)
MOLIMO ZA ATARIJA IN SPOTSA
Po veljavnem statutu, edinstvenem za pokrajino Uni,
v primeru smrti, izginotja ali sodnega pregona izbranega kandidata,
v, med ali sočasno s ceremonijo volilnega večera
se vsa pooblastila njegovega ali njenega položaja
nemudoma prenesejo na najbližjega sorodnika in dediča.
Z drugimi besedami,
Atari Kobayashi je novi župan Megasakija!
Prav ste slišali. Atari Kobayashi je novi župan Megasakija!
Upajmo, da bo nova ledvica delovala.
Fant, kakšna noč!
(Mesec dni kasneje)
V življenje pokrajine Uni se vrača prijetni mir.
Megasakijski Zmaji so končali serijo zmag
z osupljivim porazom proti Honda Škratom.
Doggy–Chop je znova odprl vseh 11 domačih tovarn,
Pasji krekerji so znova začeli proizvodnjo z izboljšanimi izdelki.
Bolonjski sashimi, Mačja hrana voda iz pipe
Polpet z okusom rakcev, zmrznjene ribje palčke
Podkupovanje in politična Korupcija sta skrčeni na sprejemljivo raven.
Serum poti pasji gripi je ozdravil vse živali v regiji.
Pravijo, da peščica izgubljenih psov še vedno tava po Otoku smeti.
Te govorice niso potrjene.
Župan Atari, vsi se strinjamo, da bi bil zločin
zlorabljati, ubijati in kričati
na pse v Megasakiju.
To ni vprašljivo. Vprašanje pa je, kakšna kazen je primerna.
Tako je. Odgovor je: smrtna kazen.
To se nam zdi pretirano.
Mogoče. Kakor koli, vsaj 30 dni družbeno koristnega dela
in globa najmanj 250.000 jenov. Sestanek je končan.
ŽUPANSKA GONDOLA
Pripravljen sem, gospodar Atari.
VARNOSTNIK
(Vojaške zaloge Izboljšane)
Kako je biti bivši potepuh? –Privajam se dan za dnem.
Prejšnji teden sem skoraj odgriznil roko lobistu iz zahodnega Suzukija.
Morali so mu dati transfuzijo. –Verjetno si je zaslužil.
Mogoče. Si se naučila novih trikov? –Pravzaprav sem se. Samo enega.
Mi ga pokažeš?
Žonglirala naj bi 10 gorečih kegljev nad repom,
a ta del si boš moral predstavljati.
Lahko si predstavljam.
Si še vedno proti prinašanju kužkov na ta svet?
Povedala ti bom, ko te bom bolje spoznala. –Pošteno.
Prijatelji mislijo, da se rad pretepam, a to ni res.
Včasih se mi utrga in si dam duška, vendar ne uživam v tem.
Nisem hud pes.
Ne vem, zakaj grizem.
Ne privlačijo me ukročene živali.
Hvala.
POSVEČENO SPOTSU KOBAYASHIJU,
NEKDANJEMU PSU TELESNEMU ČUVAJU ŽUPANSKEGA GOSPODINJSTVA,
ZA IZJEMNO SLUŽBO,
HVALEŽNI PREBIVALCI IN PSI MEGASAKIJA.
Prevod: Nives Košir
Tehnična obdelava DVD Rippers Slovenija